**Dobro jutro, komisija za dodelu Nagrada „Svetislav Milić – mladima od srca“, donela je jednoglasnu odluku da dobitnici nagrade u 2021. godini u oblasti kulture i umetnosti budu Petra Spasojević, mlada pijanistkinja iz Kuršumlije i Luka Milojković, mladi harmonikaš iz Niša.**

Za nju kažu da je naš Mocart, ali mi kažemo da je Petra jedinstvena, neuporediva, mi kažemo da je Petra budućnost. Rođena na isteku sedmog meseca, prve dane života je provela u inkubaoru sa težinom nešto većom od jednog kilograma i dvesta grama, Petra je u život zakoračila sa oštećenim vidom. Međutim, ta činjenica nije sprečila "malog Mocarta" iz Novog Sada, da pokori svet belim i crnim dirkama. Dokaz tome su brojne nagrade. Njen talenat su prepoznali i profesori sa muzičkih koledža širom sveta, ali i Nemanja Radulović, naš muzički virtouz i mađioničar na violini koji godinama ostavlja bez daha publiku po čitavom svetu.

Petra danas pohađa prvi razred srednje muzičke škole "Isidor Bajić". Kako nam kaže, sa drugarima ne voli da priča o svojim brojnim nagradama, ali posebno ističe jednu, za nju najdražu - za svoju prvu napisanu muzičku kompoziciju.

Pored Petrinog talenta i apsolutnog sluha, najzalužnija osoba za magičnu muziku koja izlazi ispod njenh prstiju je Ana Frlin, profesorka klavira, koja je je u radu sa Petrom napravila pravu magiju, a sve to zahvaljujući posebnom metodu rada.

Pored brojnih nagrada, Petra je i društveno aktivna. Učestvovala je na nekoliko konferencija posvećenih mladima, a tokom leta je sa Maestro Milenom Injac imala i svoj koncert u Nišu.

Sa druge strane, Luka Milojković, Luka Milojković ima tek 12 godina a već je postao svetski šampion u sviranju harmonike.Talenat za muziku nasledio je od oca. Nišlija Luka Milojković, već sa osam godina profesionalno se bavi sviranjem harmonike. Prva nagrada usledila je nakon samo par meseci, a tri godine kasnije, odnosno u junu ove godine i titula najboljeg na svetu u kategoriji od 10 do12 godina. I pored toga što puno vremena poklanja harmonici Luka ima i druga interesovanja. Kaže da voli da igra fudbal. Jednom je čak i priznao da fudbal možda voli i više od muzike, ali se opredelio za ovu drugu ljubav. Mnogi su uvereni da bi, da je odabrao i fudbal, bio jednako uspešan i na zelenom terenu.

 A kada završi sa pikanjem lopte na obližnjem terenu za fudbal Luka se vraća harmonici čiji zvuci ispune dom Milojkovića.

--

**Nagrada „Svetislav Milić“ dobitnicima će biti uručena 15. novembra na svečanosti u Nišu. Komisija za dodelu Nagrada „Svetislav Milić“ ovim šalje važnu poruku , a to je da se kultura u Srbiji poštuje, ceni i uvažava.**